cyanic-selkie/wikianc huggingface dataset:
রিয়াজ বাসরা
কর্মজীবন
একসময়, বিশ্বাস করা হয় যে বাসরা পাঞ্জাবের মুখ্যমন্ত্রীকে তার দলের উপর পুলিশি চাপ কমাতে জোর করেছিলেন। তিনি নিজের অজান্তেই মুখ্যমন্ত্রীর সাথে ছবি তোলার মাধ্যমে মুখ্যমন্ত্রীর সুরক্ষায় প্রবেশের সক্ষমতা প্রদর্শন করেছিলেন। অন্য এক অনুষ্ঠানে তিনি নওয়াজ শরীফের সাথে একইভাবে ফটোগ্রাফি নিয়েছিলেন এবং শরীফের অফিসে ছবিটি পাঠিয়েছিলেন।
মৃত্যু
তিনি ২০০২ সালের ১৪ই মে পাঞ্জাবের বিহারি জেলায় গুলিবিদ্ধ হয়ে মারা যান।যদিও ১৯৯৯ সালে সারোগোধা পুলিশ তাকে হত্যার দাবি জানায় অপরদিকে পাঞ্জাব পুলিশ ৬ বার তাকে হত্যার দাবি জানিয়েছিল। বসরা এবং আরও তিনজন লস্করে ঝংভি সদস্য বিশিষ্ট শিয়া নেতা চৌধুরী ফিদা হুসেন গালভীর উপর হামলা করতে এসেছিলেন, কিন্তু স্থানীয় গ্রামবাসীর দ্বারা সশস্ত্র প্রতিরোধের মুখোমুখি হন তারা। একটি প্রতিবেদন অনুসারে, লড়াইয়ের অবসান ঘটিয়ে আধ ঘণ্টা পরে একটি বিশেষ পুলিশ ব্রিগেড সাহায্য করতে উপস্থিত হয়েছিল, এই সময় লস্করে ঝংভির চারজন সদস্যই নিহত হয়েছিল।  ঘটনারটির সম্পর্কে সন্দেহ প্রকাশ করা হয়েছে কারণ এই গোলাগুলির সময় বাসরাকে পুলিশি হেফাজতে থাকার কথা জানানো হয়েছিল   এবং এটিকে সত্য বলে বিশ্বাস করা হয়নি।  তবে পাকিস্তানের তৎকালীন তথ্যমন্ত্রী নিসার মেমন কোনও জুয়াচুরির বিষয়কে অস্বীকার করেছেন। পুলিশের অযোগ্যতার পরে বিষয়টি নিজের হাতে নিতে চেয়ে শিয়া যোদ্ধারা তাকে হত্যা করেছিল বলে অভিযোগ করা হয়েছে।
বসরাকে খুরসিদের কাছে তার গ্রামের বাড়িতে দাফন করা হয়। তার জানাজায় ২০,০০০ লোক উপস্থিত ছিলেন; যদিও পুলিশ এল.ই.জে এবং হাজার হাজার মানুষকে জানাজায় অংশ নিতে বাধা দেয়। বাসরার মরদেহ এল.ই.জে এর পতাকায় মোড়ানো হয়েছিল
শৌনক
সাহিত্য
বিষ্ণুপুরাণ অনুসারে, শৌনক ছিলেন গৃতসমদের পুত্র এবং মানব জীবনের চারটি স্তরের ব্যবস্থা আবিষ্কার করেছিলেন। সূত মহামুনি শৌনক মহা মুনির নেতৃত্বে একদল ঋষিদের কাছে পৌরাণিক কাহিনী বর্ণনা করেছিলেন।
ঋগ্বেদ-প্রাতিশাখ্য শৌনককে দায়ী করা হয় যিনি নৈমিষারণ্য এ অনুষ্ঠিত সত্র-যজ্ঞে (১২ দিনের খুব বড় আকারের সম্মিলিত যজ্ঞ) অন্যদের শিখিয়েছিলেন, চম্পা শহরের বিষ্ণুমিত্রের মতে, ঋগ্বেদ-প্রাতিশাখ্যর উবত ভাষ্যের ভাষ্যকার।
মহাভারত মহাকাব্যে শৌনকের বিশিষ্ট ভূমিকা ছিল। মহাকাব্য মহাভারত শৌনককে বর্ণনা করেছিলেন উগ্রশ্রব সৌতী নামে একজন গল্পকার শৌনকের নেতৃত্বে ঋষিদের সম্মেলন চলাকালীন নৈমিষারণ্য নামের বনে।
এক অঞ্চল, এক পথ
এটা ২০১৩ সালের সেপ্টেম্বর এবং অক্টোবরে যথাক্রমে এসআরইবি এবং এমএসআর এর আত্মপ্রকাশ অনুষ্ঠানে উন্মোচিত হয়। প্রধানমন্ত্রী লি খছিয়াং এশিয়া এবং ইউরোপ এ রাষ্ট্রীয় সফর এর সময় প্রচার করেছিলেন।
পরিকাঠামো নেটওয়ার্ক
এই উদ্যোগের পরিধি প্রাথমিকভাবে এশিয়া ও ইউরোপের প্রায় ৬০ টি দেশ। ওশেনিয়া এবং পূর্ব আফ্রিকাও অন্তর্ভুক্ত রয়েছে। অনির্দিষ্টকাল সময়সীমা ধরে আনুমানিক ক্রমসঞ্চিত বিনিয়োগ ৪ থেকে ৮ ট্রিলিয়ন মার্কিন ডলার বিবেচনা করা হয়। ওয়ান বেল্ট, ওয়ান রোড দুই মার্কিন-কেন্দ্রিক ট্রেডিং ব্যবস্থার বিপরীতে রয়েছে, ট্রান্স-প্যাসিফিক পার্টনারশিপ এবং দি ট্রান্স-আটলান্টিক ট্রেড অ্যান্ড ইনভেস্টমেন্ট পার্টনারশিপ.
উপকূলবর্তী সিল্ক রোড
উপকূলবর্তী সিল্ক রোড উদ্যোগ ২০১৩ সালের অক্টোবরে ইন্দোনেশিয়ান পার্লামেন্টে বক্তৃতা দানকালে শি চিনফিং দ্বারা সর্বপ্রথম প্রস্তাবিত হয়। সিল্ক রোড অর্থনৈতিক বলয় উদ্যোগের মতো, এই এলাকার বেশিরভাগ দেশ চীন নেতৃত্বাধীন এশিয়ান ইনফ্রাস্ট্রাকচার ইনভেস্টমেন্ট ব্যাংক যোগদান করেছে।
পূর্ব আফ্রিকা
স্থানীয় বন্দর উন্নয়ন ও নাইরোবি এবং কাম্পালার মধ্যে একটি আধুনিক মান-গেজ রেললাইন নির্মাণের পর, পূর্ব আফ্রিকা, বিশেষত জানজিবার, মেরিটাইম সিল্ক রোডের একটি গুরুত্বপূর্ণ অংশ গঠন করবে।
২০১৪ সালের মে মাসে, প্রধানমন্ত্রী লি খছিয়াং কেনিয়ার সরকারের সঙ্গে একটি সহযোগিতা চুক্তি স্বাক্ষর করতে কেনিয়া পরিদর্শন করেন। এই চুক্তির আওতায়, মোম্বাসা এবং নাইরোবির সংযোগকারী একটি রেলপথ লাইন নির্মাণ করা হবে। নির্মাণের পর, রেলপথটি প্রায় ২,৭০০ কিলোমিটার জুড়ে বিস্তার করবে (১৬৭৭.৭০  মাইল) এবং প্রায় ২৫০ মিলিয়ন ডলার ব্যয় হবে এতে।
২০১৫ সালের সেপ্টেম্বরে, চীন এর সিনোম্যাক, জেনারেল ইলেকট্রিক কোম্পানির সঙ্গে একটি কৌশলগত, সমঝোতা চুক্তি স্বাক্ষর করে। সমঝোতা চুক্তিটি বায়ু টারবাইন গড়ে তুলা, পরিচ্ছন্ন শক্তি প্রোগ্রাম প্রচার করা, এবং সাব-সাহারান আফ্রিকায় শক্তি ভোক্তাদের সংখ্যা বৃদ্ধির লক্ষ্য নির্ধারণ করে।
সিল্ক রোড বিশ্ববিদ্যালয় জোট
শি'আন জিয়াওতং বিশ্ববিদ্যালয়কে কেন্দ্র করে গড়ে ওঠা একটি বিশ্ববিদ্যালয় জোট গবেষণা ও প্রকৌশলের মাধ্যমে ওয়ান বেল্ট, ওয়ান রোড উদ্যোগকে সহায়তা করার লক্ষ্যে কাজ করছে। উদ্যোগটির সাথে সঠিক বোঝাপড়া বজায় রাখা এবং শিক্ষাগত বিনিময়ও এই জোটের উদ্দেশ্য। নেটওয়ার্কটি অর্থনৈতিক অঞ্চলের ঊর্ধ্বে প্রসারিত হয়ে একটি আইন স্কুল জোটকে অন্তর্ভুক্ত করেছে "আইনি উদ্দীপনা এবং আইনি সংস্কৃতির মাধ্যমে বেল্ট ও রোড উন্নয়নে সহায়ক হতে"।
ঘনিষ্ঠভাবে সম্পর্কিত নেটওয়ার্ক
চীন-পাকিস্তান অর্থনৈতিক করিডর (সিপিইসি) এবং বাংলাদেশ-চীন-ভারত-মিয়ানমার (বিসিআইএম) অর্থনৈতিক করিডোরকে আনুষ্ঠানিকভাবে বলা হয় "বেল্ট ও রোড সূচনার সাথে ঘনিষ্ঠভাবে সম্পর্কিত"। সংবাদ মাধ্যমে এই পার্থক্য অগ্রাহ্য করা হয়েছে এবং নেটওয়ার্কগুলো উদ্যোগের উপাদান হিসাবে গণনা করা হয়েছে। বিশেষত, গোয়াদার বন্দর সিপিইসি প্রকল্পে জটিল সমস্যা সৃষ্টি করলেও সিপিইসি প্রায়ই চীন সমুদ্র এবং স্থলপথে সিল্ক রোডের মধ্যে যোগসূত্র হিসাবে গণ্য করা হয়।
এআইআইবি
অক্টোবর, ২০১৩ সালে চীন দ্বারা প্রথম প্রস্তাবিত, এশিয়ান ইনফ্রাস্ট্রাকচার ইনভেস্টমেন্ট ব্যাংক একটি উন্নয়ন ব্যাংক যা অবকাঠামো সংক্রান্ত প্রকল্পের জন্য ঋণদানে নিবেদিত। ২০১৫ সালের হিসাবে, চীন ঘোষণা করে যে এক ট্রিলিয়নের বেশি ইউয়ান (১৬০ বিলিয়ন মার্কিন ডলার) পরিকাঠামো প্রকল্পের পরিকল্পনা বা নির্মাণের খাতে ছিল।
২০১৫ সালের ২৯ জুন বেইজিং এ এশিয়ান ইনফ্রাস্ট্রাকচার ইনভেস্টমেন্ট ব্যাংক এর চুক্তির প্রবন্ধ, আইনি কাঠামো স্বাক্ষরিত হয়। প্রস্তাবিত বহুপাক্ষিক ব্যাংকের ১০০ বিলিয়ন মার্কিন ডলার মূলধন রয়েছে, যার ৭৫ শতাংশ এশীয় ও ওসেনিয়ান দেশ থেকে আসবে। চীন একক বৃহত্তম অংশীদার হবে, তাদের ভোটের অধিকার ২৬ শতাংশ অধিষ্ঠিত থাকবে। ব্যাংকটি বছরের শেষ নাগাদ অপারেশন শুরু করার পরিকল্পনা করছে।
সিল্ক রোড তহবিল
২০১৪ সালের নভেম্বরে, শি চিনফিং ৪০ বিলিয়ন ডলার উন্নয়ন তহবিল তৈরি করার পরিকল্পনা ঘোষণা করেন, যা উদ্যোগের জন্য নির্মিত ব্যাংক থেকে আলাদা করা হবে। একটি তহবিল হিসাবে এটির ভূমিকা হবে প্রকল্পের জন্য ঋণ প্রদানের বদলে ব্যবসায় বিনিয়োগ করা। পাকিস্তানে কারোট জলবিদ্যুৎ স্টেশন, সিল্ক রোড ফান্ডের প্রথম বিনিয়োগ প্রকল্প। এবং এর চেয়ে অনেক বড় সিপিইসি এই বিনিয়োগের অংশ নয়।
জানুয়ারী ২০১৬ সালে সানশিয়া নির্মাণ কর্পোরেশন ইসলামাবাদ থেকে ৫০ কিলোমিটার (৩১.০৬ মাইল) দূরে কারোট জলবিদ্যুৎ স্টেশনের উপর কাজ শুরু করেন। এটি সিল্ক রোড তহবিলের প্রথম বিদেশী বিনিয়োগ প্রকল্প। চীনা সরকার ইতিমধ্যে জলবিদ্যুৎ স্টেশন অর্থায়ন করার জন্য ২০৩০ সালের মধ্যে পাকিস্তানকে অন্তত ৩৫০ মিলিয়ন ডলার প্রদান করার অঙ্গীকার করেছে।
ভ্রম
ওয়ান বেল্ট, ওয়ান রোড উন্নয়ন এগিয়ে নিয়ে যাওয়ার জন্য প্রধান দল ২০১৪ সালের শেষদিকে কোন এক সময়ে গঠন করা হয়, এবং তার নেতৃত্বদানকারী দল ১ ফেব্রুয়ারি, ২০১৫ তে প্রকাশ করা হয়। এই পরিচালনা কমিটি সরাসরি চীনের গণপ্রজাতন্ত্রী রাজ্য পরিষদকে সরাসরি প্রতিবেদন দেয় এবং বিভিন্ন শক্তিশালী রাজনৈতিক সঙ্ঘ নিয়ে গঠিত যা সরকারের নিকট এই কর্মসূচির গুরুত্বের প্রমাণ বহন করে।সহ-প্রধানমন্ত্রী ঝাং গাওলি কে প্রধান করে ৭ সদস্যের পলিটব্যুরো স্ট্যান্ডিং কমিটি গঠন করা হয় যার মধ্যে ওয়াং হানিং, ওয়াং ইয়াং, ইয়াং জিং, এবং ইয়াং চিয়ে ছি তাদেরকে উপনেতা হিসেবে নির্বাচিত করা হয়।
২০১৪ সালের মার্চ মাসে, চীনের প্রধানমন্ত্রী লি খছিয়াং দেশটির আইনসভার বার্ষিক সভায় উপস্থাপিত তার সরকারের কাজের প্রতিবেদনে বাংলাদেশ-চীন-ভারত-মিয়ানমার অর্থনৈতিক করিডোর এবং চীন-পাকিস্তান ইকোনমিক করিডোর এর পাশাপাশি "ওয়ান বেল্ট, ওয়ান রোড" উদ্যোগ ত্বরান্বিত করার আহ্বান জানান।
সমালোচনা
ফিচ রেটিং এর একটি প্রতিবেদনে সন্দেহ প্রকাশ করা হয় যে অনুন্নত ইউরেশিয়া এবং আফ্রিকায় বন্দর, সড়ক ও রেলপথ নির্মাণের জন্য চীনের এই পরিকল্পনার পিছনে পরিকাঠামোর জন্য বাস্তব চাহিদার বদলে রয়েছে রাজনৈতিক প্রেরণা। এছাড়াও ফিচ চীনের ব্যাংকগুলোর ঝুঁকি নিয়ন্ত্রণে দক্ষতা সম্পর্কে সন্দেহ প্রকাশ করে কারণ নিজ দেশেই তারা দক্ষতার সাথে সম্পদ বন্টণে সুনাম বজায় রাখতে পারেনি। এর ফলে বেশিরভাগ অর্থায়ন যেখানে চীনা ব্যাংক থেকে আসার কথা, সেখানে নতুন সম্পদ মানের সমস্যা দেখা দিতে পারে।
হংকং এর ভূমিকা
হংকংএর প্রধান নির্বাহী সি ওয়াই লিউং তার ২০১৬ পলিসি আড্রেস অব হংকং এর সময় একটি উপকূলবর্তী কর্তৃপক্ষ স্থাপনের জন্য তার উদ্দেশ্য ঘোষণা করেন যার লক্ষ্য হবে বেইজিং-এর অর্থনৈতিক নীতির সঙ্গে সঙ্গতি রেখে হংকং এর সামুদ্রিক সরবরাহ জোরদার করা। লিউং তার পলিসি অ্যাড্রেসের সময় অন্তত ৪৮ বার "ওয়ান বেল্ট,ওয়ান রোড" এর কথা উল্লেখ করেন, কিন্তু বিস্তারিত তথ্য খুব অল্প পরিমাণ উপস্থাপন করা হয়। এছাড়াও "ওয়ান বেল্ট, ওয়ান রোড" এর সাথে সম্পর্কিত সামষ্টিক অর্থনৈতিক ব্যবস্থাগুলো মন্তব্যকারীদের এমন অভিযোগ করার দিকে চালনা করে যে এই পলিসি অ্যাড্রেস হংকং এর জনগণের জন্য অপ্রাসঙ্গিক কারণ এটা তাদের জন্য গুরুত্বপূর্ণ বিষয়গুলোর প্রতিনিধিত্ব করে না। লিউং এর আপাত মাত্রাতিরিক্ত গুরুত্বপ্রদান শি চিনফিংয়ের ধারণার একটি চাটুকার প্রচার হিসেবে দেখা হয়, এবং ব্যাপকভাবে ব্যঙ্গ করা হয়। টিভি মোস্ট (হংকং) এর উপস্থাপক, দোং ফং সিং (東方 昇), লিউং এর একটি ছবি যেখানে তিনি একটি ব্লাউজ পড়ে আছেন এবং একটি স্তন উন্মুক্ত, সেটি দেখিয়ে "ওয়ান বেল্ট, ওয়ান রোড" এর পরিবর্তে একটি চীনা বুলি- "একটি আচ্ছাদিত, একটি উদ্ভাসিত" (一 戴 一 露) বলে লিউংকে ব্যঙ্গ করেন। ওয়েন ওয়েই পো বলেন ছবিটি দ্বারা সিওয়াই লিউং এর ভয়াবহ রকমের সুনামহানি হয়েছিল, যা অশোভন হিসাবেই বিবেচিত।
রফিকুর রশীদ
রফিকুর রশীদ (জন্ম: ২৭ সেপ্টেম্বর ১৯৫৭) একজন বাংলাদেশী ঔপন্যাসিক ও ছোট গল্পকার। তিনি বাংলা ভাষার অন্যতম কথাসাহিত্যক হিসেবে পরিচিত। তিনি অগ্রণী ব্যাংক শিশু একাডেমী শিশুসাহিত্য পুরস্কার, আলাওল সাহিত্য পুরস্কার, বাংলা একাডেমী সাহিত্য পুরস্কার সহ নানা পুরস্কার পেয়েছেন।
পরিচয়
রফিকুর রশীদ ২৭ সেপ্টেম্বর ১৯৫৭ মেহেরপুর জেলায় জন্মগ্রহণ করেন। তার পিতার নাম গোলাম রসুল এবং মায়ের নাম রওশন আরা বেগম। তিনি গাংনী হাই স্কুল থেকে এসএসসি (১৯৭৩), মেহেরপুর সরকারি কলেজ থেকে এইচএসসি (১৯৭৫) এবং রাজশাহী বিশ্ববিদ্যালয় থেকে বাংলায় স্নাতক (১৯৭৯) ও স্নাতকোত্তর (১৯৮০) ডিগ্রী লাভ করেন।
কর্মজীবন
রাজশাহী বিশ্ববিদ্যালয় থেকে শিক্ষাজীবন সমাপ্তির পর ১৯৮৩ সালে সিলেটের এক চা বাগানের সরকারী ব্যবস্থাপক হিসেবে শুরু হয় তার কর্মজীবন। এরপরে মেহেরপুর জেলার গাংনী সরকারি কলেজে শিক্ষক হিসাবে যোগদান করেন, এখানে থেকেই অবসর গ্রহণ করেন। এরপর থেকে তিনি তিন যুগেরও অধিক সময় ধরে সাহিত্যচর্চা করেছেন। বাংলাদেশের উল্লেখযোগ্য বিভিন্ন পত্রিকা ও ম্যাগাজিনে তিনি বহু নানামাত্রিক গল্প, উপন্যাস ও কবিতা লিখেছেন। তাঁর গল্পে এ দেশের গ্রামজীবনের চিত্র ভিন্নমাত্রায় উপস্থাপিত হয়েছে যা তাঁকে গল্পকার হিসেবে বিশিষ্টতা এনে দিয়েছে। তিনি মুক্তিযুদ্ধ বিষয়ক গল্প ও উপন্যাস লিখেও জনপ্রিয়তা পেয়েছেন।
প্রকাশিত গ্রন্থ
তার প্রকাশিত গ্রন্থের সংখ্যা ১০০ এরও অধিক। এ ছাড়াও বিভিন্ন জাতীয় দৈনিকের সাহিত্য পাতায় গল্প এবং ঈদ সংখ্যায় গল্প, উপন্যাস প্রকাশসহ বিভিন্ন লিটল ম্যাগে গল্প প্রকাশিত হয়।
পুরস্কার
তিনি সাহিত্য চর্চারজন্য বহু পুরস্কার ও সম্মাননা পেয়েছেন:
ক্রিকেট বিশ্বকাপের বাছাই প্রক্রিয়া
ক্রিকেট বিশ্বকাপের বাছাই প্রক্রিয়া হল জাতীয় ক্রিকেট দল ক্রিকেট বিশ্বকাপের যোগ্যতা অর্জনের জন্য যে প্রক্রিয়ার মধ্য দিয়ে যায়। ক্রিকেট বিশ্বকাপ একটি বৈশ্বিক ইভেন্ট, এবং অংশগ্রহণকারীদের বৃহৎ সংখ্যা যা প্রায় ১০০, সেইখান থেকে ১০-১৪টি দলে কমিয়ে আনতে এই প্রক্রিয়ার ব্যবহার করা হয়। বিশ্বকাপের প্রায় ৭ বছর আগে থেকেই বাছাই প্রক্রিয়া শুরু হয়েছে।
ইতিহাস
প্রত্যেক বিশ্বকাপের পূর্বে আইসিসি তার সহযোগী ও অনুমোদনলাভকারী সদস্যদের মধ্যে প্রতিদ্বন্দ্বিতার জন্য বেশ কয়েকটি স্থান নির্ধারণ করে। টেস্টভূক্ত দলসহ কখনো কখনো অতীতে খেলা একদিনের আন্তর্জাতিকে অংশগ্রহণকারী দলগুলো স্বয়ংক্রিয়ভাবে বিশ্বকাপে জায়গা করে নেয়। অন্যান্য দলগুলোকে এ যোগ্যতা অর্জনের লক্ষ্যে একগুচ্ছ প্রতিযোগিতায় অংশগ্রহণ করে বিশ্বকাপ বাছাইপর্বের প্রতিযোগিতায় অগ্রসর হতে হয়।
আফ্রিকা, আমেরিকাস, এশিয়া, পূর্ব এশীয়-প্রশান্ত মহাসাগরীয় অঞ্চল ও ইউরোপ - আইসিসি’র এ পাঁচটি আঞ্চলিক সংস্থাভূক্ত এলাকায় বিশ্বকাপ বাছাইপর্বের প্রতিযোগিতায় অংশগ্রহণের জন্য বাছাইপর্বের প্রতিযোগিতাগুলোর আয়োজন করা হয়। স্ব-স্ব সংস্থা এ প্রতিযোগিতাগুলো পরিচালনা করে। ১৯৭৯ সালে দ্বিতীয় বিশ্বকাপের জন্য প্রথম বাছাইপর্ব প্রতিযোগিতা আইসিসি ট্রফির প্রচলন ঘটানো হয়।
২০১১ বিশ্বকাপের জন্য, অতীতের প্রাক-বাছাই প্রক্রিয়াগুলি আইসিসি দ্বারা পরিচালিত বিশ্ব ক্রিকেট লিগ দ্বারা প্রতিস্থাপিত হয়েছিল; এবং আইসিসি ট্রফিটি আইসিসি বিশ্বকাপ বাছাইপর্ব নামে পরিচিতি লাভ করে, এবং এটিই বাছাই প্রক্রিয়ার চূড়ান্ত পর্যায়ে রয়ে যায় এবং বিশ্ব ক্রিকেট লিগ প্রতিযোগিতার চূড়ান্ত পর্যায়ে পরিণত হয়। বিশ্ব ক্রিকেট লিগ ছিল টেস্ট স্ট্যাটাস ছাড়া জাতীয় দলের জন্য আন্তর্জাতিক একদিনের ক্রিকেট টুর্নামেন্টের একটি সিরিজ। আইসিসির সকল সহযোগী সদস্যরা বিশ্বকাপে খেলার যোগ্যতা অর্জন করতে সক্ষম হয়েছিল।
২০০৯ সালের আইসিসি বিশ্বকাপ বাছাইপর্বে ১২টি দল অংশগ্রহণ করেছিল এবং শীর্ষ ৪টি দল ২০১১ সালের ক্রিকেট বিশ্বকাপের জন্য যোগ্যতা অর্জন করেছিল, সেপ্টেম্বর ২০১১ সালে আইসিসি প্রধান নির্বাহী কমিটির সভায়, আইসিসি ২০১৫ ক্রিকেট বিশ্বকাপের জন্য একটি নতুন বাছাইপর্বের ফরম্যাটে সিদ্ধান্ত নেয়। প্রাক-বাছাই টুর্নামেন্টের শীর্ষ স্তর, ২০১১-১৩ আইসিসি বিশ্ব ক্রিকেট লিগ চ্যাম্পিয়নশিপ-এর সেরা দুই দল, সরাসরি বিশ্বকাপের যোগ্যতা অর্জন করেছিল এবং ২০১৪ ক্রিকেট বিশ্বকাপ বাছাইপর্বের প্রতিযোগিতায় অংশ নেয়নি, যা বাকি দুটি স্থান নির্ধারণ করেছিল।
২০১৯ বিশ্বকাপের জন্য, আয়োজক এবং ৩০ সেপ্টেম্বর ২০১৭ তারিখ অনুযায়ী আইসিসি ওডিআই দলীয় র‍্যাঙ্কিং-এ সাতটি সর্বোচ্চ র‍্যাঙ্কিংকারী দল সরাসরি যোগ্যতা অর্জন করেছে। ১০ দলের ক্রিকেট বিশ্বকাপ বাছাইপর্ব ২০১৮-এ আইসিসি বিশ্ব ক্রিকেট লিগের ছয়টি দল, নিম্ন ওডিআই র‍্যাঙ্কিং-এর চারটি দলের সাথে যোগ দেয় এবং শীর্ষ দুটি দল ১০ দল সম্পন্ন করে।
২০২৩ বিশ্বকাপের জন্য, শুধুমাত্র আয়োজক দেশ স্বয়ংক্রিয়ভাবে যোগ্যতা অর্জন করেছে। ৩২টি দলকে তিনটি লিগে ভাগ করা হয়েছে—সুপার লিগ, লিগ ২ এবং চ্যালেঞ্জ লিগ, প্রত্যেকটি বিশ্বকাপের যোগ্যতা অর্জনের বিভিন্ন পথের সাথে। লিগ এবং সম্পূরক বাছাইপর্ব এবং প্লে-অফ টুর্নামেন্টগুলিও এক বিশ্বকাপ চক্র থেকে পরবর্তীতে লিগের মধ্যে উন্নয়ন এবং অবনমন নির্ধারণ করে। চতুর্থ বিশ্ব ক্রিকেট লিগ প্রতিযোগিতাটি ২০২৩ বিশ্বকাপ বাছাইপর্বের জন্য দলগুলির প্রাথমিক স্থান নির্ধারণের জন্য ব্যবহৃত হয়েছিল এবং এখন এটি বিলুপ্ত করা হয়েছে।
বিশ্ব ক্রিকেট লীগ
গত বিশ্বকাপে খেলার সুযোগ পাওয়া টেস্ট বহির্ভূত দল স্বয়ংক্রিয়ভাবে বাছাইপর্বে খেলার সুযোগ পায়। দ্বিতীয় ও তৃতীয় বিভাগের সেরা দলকে বাছাইপর্বে অন্তর্ভুক্ত করা হয়। তৃতীয় বিভাগ থেকে দুইটি দল দ্বিতীয় বিভাগে আসে। এরফলে চারটি দল বিশ্বকাপের বাছাইপর্বে খেলে। অন্যান্য দল পূর্বের অবস্থানেই থাকে।
আঞ্চলিক প্রতিযোগিতার মাধ্যমে বাছাইপর্বের প্রথম প্রক্রিয়া সম্পন্ন হয়। আঞ্চলিক প্রতিযোগিতা শেষে আটটি দল পঞ্চম বিভাগে উত্তোরণ ঘটে। পঞ্চম বিভাগের শীর্ষ দুই দল চতুর্থ বিভাগে এবং শীর্ষ দুই দল তৃতীয় বিভাগে পৌঁছে। তৃতীয় বিভাগের শীর্ষ দুই দল বিশ্বকাপ বাছাইপর্বের প্রতিযোগিতায় লিপ্ত হয়। বাছাইপর্বের শীর্ষ ছয় দল সংক্ষিপ্তকালের জন্য একদিনের মর্যাদা ও বিশ্বকাপে খেলার সুযোগ পায়।
সংক্ষিপ্ত প্রক্রিয়া
আঞ্চলিক প্রতিযোগিতা: প্রত্যেক অঞ্চলের প্রতিযোগিতার শীর্ষ দলগুলো আইসিসি ও প্রত্যেক বিভাগের শূন্যস্থান পূরণে র‌্যাঙ্কিং প্রথার উপর নির্ভর করে কোন একটি বিভাগে উত্তোরণ ঘটে।
প্রথম বিভাগ: ৬-দল। সবগুলো দলই বিশ্বকাপের বাছাইপর্বে খেলার অধিকার অর্জন করে।
তৃতীয় বিভাগ: ৮-দল। শীর্ষ দুই দল দ্বিতীয় বিভাগে পৌঁছে।
দ্বিতীয় বিভাগ: ৬-দল। শীর্ষ ৪ দল বিশ্বকাপের বাছাইপর্বে খেলার যোগ্যতা লাভ করে।
পঞ্চম বিভাগ: ৮-দল। শীর্ষ দুই দল চতুর্থ বিভাগে পৌঁছে।
চতুর্থ বিভাগ: ৫-দল। শীর্ষ দুই দল তৃতীয় বিভাগে পৌঁছে।
তৃতীয় বিভাগ (২য় সংস্করণ): ৬-দল। শীর্ষ ২ দল বিশ্বকাপের বাছাইপর্বে খেলার যোগ্যতা লাভ করে।
বিশ্বকাপ বাছাইপর্ব: ১২-দল। শীর্ষ ৬ দল একদিনের আন্তর্জাতিকে খেলার মর্যাদা পায় ও শীর্ষ চার দল বিশ্বকাপের মূল পর্বে খেলার যোগ্যতা লাভ করে।
চীনা কমিউনিস্ট পার্টি
চীনের কমিউনিস্ট পার্টি (সরলীকৃত চীনা ভাষা : 中国共产党) হল গণপ্রজাতান্ত্রিক চীন রাষ্ট্রের প্রতিষ্ঠাতা এবং শাসক রাজনৈতিক দল। এটি বর্তমানে বিশ্বের দ্বিতীয় বৃহত্তম রাজনৈতিক দল। গণপ্রজাতান্ত্রিক চীনের সংবিধান অনুসারে আনুষ্ঠানিকভাবে চীনের কমিউনিস্ট পার্টি প্রশাসনের কোন স্বীকৃত অঙ্গ না হয়েও চীনের সর্বোচ্চ রাজনৈতিক কর্তৃত্ব এবং ক্ষমতার অধিকারী হিসেবে কমিউনিস্ট পার্টির অস্তিত্ব সরকার এবং আইনসভায় অনুষ্ঠেয় প্রতিটি প্রক্রিয়ায় অনুভূত হয়। ১৯২১ খ্রিস্টাব্দে চীনের কমিউনিস্ট পার্টি প্রতিষ্ঠিত হয় এবং চীনের গৃহযুদ্ধে প্রধান প্রতিদ্বন্দ্বী কুওমিনতাঙকে পরাভূত করে চীনের মূল ভূখণ্ডে ক্ষমতাসীন হয়। এই দলের ৭ কোটি সদস্যসংখ্যা চীনের মূল ভূখণ্ডের জনসংখ্যার ৫.৫% নিয়ে গঠিত।
ইতিহাস
১৯১৯ সালের ৪ মে-র আন্দোলনের পর থেকেই চীনে মার্ক্সবাদী চিন্তাধারা ব্যাপকভাবে প্রসার লাভ করতে শুরু করে। ১৯২০ সালের জুন মাসে কমিউনিস্ট ইন্টারন্যাশনালের পক্ষ থেকে গ্রিগোরি ভইতিন্‌স্কি চীনে আগমন করেন এবং লি দাজাও সহ অন্যান্য সংস্কারপন্থীদের সাথে সাক্ষাৎ করেন। তিনিই চীনে "সমাজতান্ত্রিক যুব বাহিনী" প্রতিষ্ঠা করতে অর্থসাহায্য করেন। এরপর ১৯২১ সালে শাংহাইয়ের ফরাসি উপনিবেশে একটি অনানুষ্ঠানিক সংগঠন হিসেবে চেন দুজিউ এবং লি দাজাও কর্তৃক প্রাথমিক পর্যায়ে প্রতিষ্ঠিত হয় চীনের কমিউনিস্ট পার্টি। ১৯২০ সালে চীনে এবং চীনের বাইরে বিভিন্ন অনানুষ্ঠানিক গোষ্ঠীর অস্তিত্ব ছিলই, কিন্তু কমিউনিস্ট পার্টির প্রথম আনুষ্ঠানিক সূচনা হয় ১৯২১ সালের ১ জুলাই প্রথম পার্টি কংগ্রেসের মধ্য দিয়ে।সাংহাইতে আয়োজিত দলের প্রথম এই কংগ্রেসে সভ্য ছিলেন মোট ৫৩ জন। এইসময়ই সর্বপ্রথম আনুষ্ঠানিক ভাবে দলের নামকরণ করা হয় "চীনের কমিউনিস্ট পার্টি" (中国共产党) এবং বিভিন্ন কমিউনিস্ট গোষ্ঠীর ভিন্ন ভিন্ন নাম পরিহার করা হয়। পার্টির প্রতিষ্ঠায় যে সকল নেতৃবৃন্দ মুখ্য ভূমিকা গ্রহণ করেছিলেন তাঁরা হলেন লি দাজাও, চেন দুজিউ, চেন গংবো, তাং পিংশান, জাং গুওতাও, হে মেংজিয়ং, লউ জাংলং এবং দেং জংজিয়া। প্রথম পার্টি কংগ্রেসে দলের পরবর্তীকালের সর্বাধিক গুরুত্বপূর্ণ নেতা মাও সে তুংও উপস্থিত ছিলেন হুনান কমিউনিস্ট গোষ্ঠী থেকে আগত দু'জন সভ্যের একজন হিসেবে। উক্ত পার্টি কংগ্রেসে উপস্থিত অন্যান্য সদস্যরা ছিলেন দং বিউ, লি হানজুন, লি দা, চেন তানকিউ, লিউ রেনজিং, জউ ফোহাই, হে শুহেং, দেং এনমিং এবং কমিউনিস্ট ইন্টারন্যাশনাল থেকে আগত দু'জন প্রতিনিধি, যাদের মধ্যে একজন হলেন হেঙ্ক স্নিভলিয়েত (যিনি "মারিং" নামেই অধিক জনপ্রিয় ছিলেন )। লক্ষণীয়ভাবে কমিউনিস্ট পার্টির এই সূচনালগ্নে অনুপস্থিত ছিলেন দলের পরবর্তীকালের অত্যন্ত গুরুত্বপূর্ণ নেতা লি লিসান, চৌ এন-লাই এবং ক্যু কিউবাই।
দলীয় কাঠামো
চীনের কমিউনিস্ট পার্টির সাংগঠনিক কাঠামো সাংস্কৃতিক বিপ্লবের সময় ভেঙে দেওয়া হয় এবং পরবর্তীকালে তা দেং জিয়াওপিং কর্তৃক পুনর্গঠিত হয়। দেং জিয়াওপিংই এরপর "চৈনিক বৈশিষ্ট্যসহ সমাজতন্ত্রের" প্রবর্তন করেন এবং সমগ্র রাষ্ট্রীয় সংস্থাসমূহকে কমিউনিস্ট পার্টির নিয়ন্ত্রণাধীন করেন।
তাত্ত্বিকভাবে চীনের কমিউনিস্ট পার্টির সর্বোচ্চ সংস্থা হল চীনের কমিউনিস্ট পার্টির জাতীয় কংগ্রেস (সরলীকৃত চীনা ভাষা : 中国共产党全国代表大会), যেটি প্রতি পাঁচ বছর অন্তর একবার আনুষ্ঠানিকভাবে মিলিত হয়। দলীয় সংবিধান অনুসারে চীনের কমিউনিস্ট পার্টির প্রাথমিকভাবে ক্ষমতার বিন্যাস নিম্নে প্রদত্ত হল:
এতদ্ব্যতীত চীনের কমিউনিস্ট পার্টিতে অসংখ্য আয়োগ এবং নেতৃত্বপ্রদানকারী গোষ্ঠী রয়েছে। এদের মধ্যে গুরুত্বপূর্ণ গোষ্ঠীগুলি হল:
প্রতি পাঁচ বছর অন্তর চীনের কমিউনিস্ট পার্টি জাতীয় কংগ্রেস অনুষ্ঠিত করে। দলের সাম্প্রতিকতম জাতীয় কংগ্রেসটি অনুষ্ঠিত হয় ২০০৭ খ্রিস্টাব্দের ১৫ অক্টোবর। আনুষ্ঠানুনিকভাবে জাতীয় কংগ্রেস দু'টি প্রধান কার্য সম্পাদন করে, যথা দলীয় সংবিধানে নীতি সংক্রান্ত সংশোধনীসমূহ অনুমোদন করা এবং কেন্দ্রীয় কমিটির সদস্যবৃন্দকে নির্বাচিত করা। কেন্দ্রীয় কমিটির কাজ হল দলের পলিটব্যুরোর সদস্যবৃন্দকে নির্বাচিত করা। কার্যক্ষেত্রে কেন্দ্রীয় কমিটি ও পলিটব্যুরোর নির্বাচন প্রক্রিয়া পার্টি কংগ্রেস আযোজিত হওয়ার পূর্বেই অনুষ্ঠিত হয় এবং পার্টি কংগ্রেসের মূল কাজ হল দলীয় নীতি এবং ভবিষ্যৎ পরিকল্পনাসমূহের আনুষ্ঠানিক ঘোষণা করা।
দলে ক্ষমতার মূল কেন্দ্র হল পলিটব্যুরো স্ট্যান্ডিং কমিটি। স্ট্যান্ডিং কমিটি এবং পলিটব্যুরোর সদস্যবৃন্দের নির্বাচন প্রক্রিয়া পর্দার অন্তরালে পার্টি কংগ্রেসের সঙ্গে সমান্তরালভাবে অনুষ্ঠিত হয়ে থাকে। স্ট্যান্ডিং কমিটির সদস্যসংখ্যা প্রত্যেকবারই পরিবর্তিত হয় এবং প্রবণতা অনুসারে সেই সংখ্যা ক্রমবর্ধমান। ২০০২ খ্রিস্টাব্দে আয়োজিত দলের ষোড়শ পার্টি কংগ্রেসে স্ট্যান্ডিং কমিটির সদস্যসংখ্যা বর্ধিত করে ৯ করা হয়।
চীনের কমিউনিস্ট পার্টি ব্যতীত গণপ্রজাতান্ত্রিক চীনে রাজনৈতিক ক্ষমতার দু'টি অন্যতম প্রধান উৎস হল গণপ্রজাতান্ত্রিক চীন সরকার এবং গণমুক্তি বাহিনী (সরলীকৃত চীনা ভাষা : 中国人民解放军)।
সিদ্ধান্তগ্রহণ সংক্রান্ত ভূমিকা ব্যতীত চীনে রয়েছে উপদেষ্টা পরিষদ্, যার মধ্যে রয়েছে পিপ্‌লস পলিটিকাল কনসালটেটিভ কন্ফারেন্স (People's Political Consultative Conference) বা 中国人民政治协商会议 । ১৯৮০ এবং ১৯৯০-এর দশকে দেং জিয়াওপিং কর্তৃক অভিজ্ঞ অবসরপ্রাপ্ত নেতৃবর্গকে নিয়ে গঠিত হয় কেন্দ্রীয় উপদেষ্টা আয়োগ (中央顾问委员会), কিন্তু সেইসমস্ত অবসরপ্রাপ্ত নেতৃবৃন্দের প্রয়াণের পর এই সংস্থাটি বিলুপ্ত হয়।
অভ্যন্তরীণ এবং বাহ্যিক গোষ্ঠীসমূহ
200px|thumb|left|চীনের কমিউনিস্ট পার্টির দলীয় পতাকা রাষ্ট্রবিজ্ঞানীরা কমিউনিস্ট পার্টির অভ্যন্তরে দু'টি গোষ্ঠীকে চিহ্নিত করেছেন যা "এক দল, দুই গোষ্ঠী" নামক এক কাঠামো সৃষ্টি করেছে। প্রথম গোষ্ঠীটির নাম হল "সম্ভ্রান্ত জোট" যা মূলত সমৃদ্ধ প্রদেশসমূহ থেকে আগত কর্মকর্তাদের নিয়ে গঠিত। দ্বিতীয় গোষ্ঠীটি হল "যুব লিগ গোষ্ঠী", যা মূলত "কমিউনিস্ট যুব লিগের" মাধ্যমে গ্রামাঞ্চল থেকে উঠে আসা নেতৃবৃন্দকে নিয়ে গঠিত। পার্টির অভ্যন্তরে এই উভয় গোষ্ঠীই চীনে একচ্ছত্র কমিউনিস্ট শাসনের প্রতি দায়বদ্ধ এবং অন্তর্দলীয় গোষ্ঠীদ্বন্দ্বের ব্যাপারে প্রবলভাবে সংযত যাতে কোনভাবেই দলীয় ঐক্য বিনষ্ট না হয়। লক্ষ করা গেছে যে দল এবং সরকারের বিভিন্ন পদ এমনভাবে সংগঠিত করা হয়েছে যাতে এই দুই গোষ্ঠীর মধ্যেই ভারসাম্য রক্ষিত হয়।
এই "এক দল, দুই গোষ্ঠী" কাঠামোর ভিতরে লি চেন মতপ্রকাশ করেছেন যে মতাদর্শগত ভিত্তিতে এই দুই গোষ্ঠীকে চিহ্নিতকরণ করা কখনওই উচিত নয় এবং উভয় গোষ্ঠীর কারওরই একে অপরের প্রতি সম্পূর্ণভাবে কর্তৃত্ব প্রতিষ্ঠা করার ক্ষমতা নেই।
সদস্যপদ
আদিতে চীনের কমিউনিস্ট পার্টি ছিল অত্যন্ত ক্ষুদ্র একটি রাজনৈতিক দল কিন্তু পরবর্তীকালে ক্রমে ক্রমে এর সদস্যসংখ্যা বৃদ্ধিপ্রাপ্ত হয়। ১৯২১ খ্রিস্টাব্দে আয়োজিত দলের প্রথম পার্টি কংগ্রেসে মাত্র বারোজন ভোটদাতা উপস্থিত ছিলেন এবং ১৯২২ খ্রিস্টাব্দে আয়োজিত দ্বিতীয় পার্টি কংগ্রেসে ভোটদাতাগণ ১৯৫ জন সদস্যের প্রতিনিধিত্ব করেছিলেন। ১৯২৩ খ্রিস্টাব্দের তৃতীয় পার্টি কংগ্রেসে ৩০ জন সভ্য ৪২০ জন দলীয় সদস্যের প্রতিনিধিত্ব করেছিলেন। ১৯২৫ সালের চতুর্থ পার্টি কংগ্রেসে ২০ জন সভ্য ৯৯৪ জন দলীয় সদস্যের প্রতিনিধিত্ব করেন এবং এর পর থেকেই কমিউনিস্ট পার্টির সদস্যসংখ্যা ব্যাপক হারে বর্ধিত থাকে। পার্টির পঞ্চম কংগ্রেসে (১৯২৭ সালের এপ্রিল-মে মাসে অনুষ্ঠিত) ৮০ জন ভোটাধিকারপ্রাপ্ত সভ্য ৫৭৯৬৮ জন সদস্যের প্রতিনিধিত্ব করেছিলেন।
৩ অক্টোবর, ১৯২৮ সালে অনুষ্ঠিত কমিউনিস্ট পার্টির ষষ্ঠ কংগ্রেসে সর্বপ্রথম অধুনা-পরিচিত 'পূর্ণ' এবং 'পর্যায়ক্রমিক' কাঠামো যথাক্রমে ৮৪ এবং ৩৪ জন সভ্য নিয়ে গঠিত হয়। সেইসময় পার্টির সদস্যসংখ্যা ছিল ৪০০০০। ১৯৪৫ সালে সপ্তম পার্টি কংগ্রেসে ৫৪৭ জন 'পূর্ণ' এবং ২০৮ জন 'পর্যায়ক্রমিক' সভ্য ১২১০০০০ জন সদস্যের প্রতিনিধিত্ব করেছিলেন। এই প্রতিনিধিত্বের অনুপাত ছিল ১৬০০ সদস্যপ্রতি একজন প্রতিনিধি, যা ১৯২৭ সালে ছিল ১:৭২৫।
কমিউনিস্ট পার্টি জাতীয়তাবাদীদের যুদ্ধে পরাজিত করার পর জাতীয় পার্টি কংগ্রেস অনেক কম প্রতিনিধিত্বমূলক হয়ে পড়ে। ১৯৫৬ সালের অষ্টম পার্টি কংগ্রেসে ১০২৬ জন 'পূর্ণ' এবং ১০৭ জন 'পর্যায়ক্রমিক' সভ্যবৃন্দের উভয়ই পৃথক্‌ভাবে ৯৪৭০ জন সদস্যের প্রতিনিধিত্ব করেন (মোট ১০৭৩০০০০ জন সদস্য)। পরবর্তী পার্টি কংগ্রেসগুলিতে প্রতিনিধির সংখ্যা ক্রমে হ্রাস করা হয়, যদিও ২০০০ সাল পর্যন্ত পার্টির সদস্যসংখ্যা বর্ধিত হয়ে দাঁড়ায় ৬০০০০০০০।
মতাদর্শ
চীনের কমিউনিস্ট পার্টি হল বিশ্বের বৃহত্তম রাজনৈতিক সংগঠনগুলির অন্যতম এবং বর্তমানে পার্টির সদস্যসংখ্যা ৬ কোটিরও অধিক। চীনের জনজীবনের সর্বস্তরে কমিউনিস্ট পার্টির উপস্থিতি রয়েছে এবং সরকারের বিভিন্ন শাখা, দফতর ও শিক্ষাপ্রতিষ্ঠান পার্টির নিয়ন্ত্রণাধীন।
সমালোচনা এবং সমর্থন
চীনের কমিউনিস্ট পার্টি সম্বন্ধে বিবিধ মতামত প্রায়শই বিভিন্ন অপ্রত্যাশিত রাজনৈতিক জোট এবং বিভেদ সৃষ্টি করে। মার্কিন যুক্তরাষ্ট্রের রক্ষণশীলদের মধ্যে বিভাজন এক্ষেত্রে এক উজ্জ্বল দৃষ্টান্ত। চীনের কমিউনিস্ট পার্টি প্রসঙ্গে এই ধরনের অনভিপ্রেত মতপার্থ্যক্যের কারণ হল মূলত একই সাথে পার্টির মার্ক্সবাদকে নিজেদের মতাদর্শ হিসেবে তুলে ধরা অপর দিকে উন্মুক্ত বাজার অর্থনীতির পথে অগ্রসর হওয়া অথচ রাজনৈতিক কর্তৃত্ব প্রবল ভাবে বজায় রাখা।
বর্তমান নেতৃত্ব
thumb|right|200px|[[হু জিনতাও, চীনের কমিউনিস্ট পার্টির সাধরণ সচিব]] চীনের কমিউনিস্ট পার্টির "পলিটব্যুরো স্ট্যান্ডিং কমিটি"-র সদস্যবৃন্দ হলেন:
চীনের কমিউনিস্ট পার্টির কেন্দ্রীয় কমিটির পলিটব্যুরোর সদস্যগণ হলেন:
ওয়াং লেকুয়াং, ওয়াং ঝাউগুও, হুই লিয়াংগিউ, লিউ কি, লিউ ইয়ুনশান, লি চাংচুন, উ য়ি, উ বাংগুও, উ গুয়ানঝেং, ঝাং লিচাং, ঝাং দেজিয়াং, লুও গান, ঝউ ইয়ংকাং, হু জিনতাও, ইয়ু ঝেংশেং, হে গুওকিয়াং, জিয়া কিংলিন, গুও বজিয়ং, কাও গাংচুয়ান, জেং কিংহং, জেং পেইয়ান এবং ওয়েন জিয়াবাও।
কেন্দ্রীয় কমিটির পলিটব্যুরোর পর্যায়ক্রমিক সদস্য হলেন ওয়াং গাং।
কেন্দ্রীয় কমিটির সচিবালয়ের সদস্যবৃন্দ হলেন:
জেং কিংহং, লিউ ইয়ুনশান, ঝউ ইয়ংকাং, হে গুওকিয়াং, ওয়াং গাং, জু কাইহউ এবং হে ইয়ং।
দুরন্ত টিভি
দুরন্ত টিভি বাংলাদেশের প্রথম শিশু-কিশোরদের অনুষ্ঠানভিত্তিক স্যাটেলাইট টেলিভিশন চ্যানেল। ৫ অক্টোবর ২০১৭ সালে চ্যানেলটি পরীক্ষামূলকভাবে সম্প্রচার শুরু করে ও ১৫ অক্টোবর থেকে পূর্ণ সম্প্রচার শুরু করে। ‘দুরন্ত’ টিভির পরিচালক হলেন অভিজিৎ চৌধুরী, প্রকল্প পরিচালক শাকিব আরিফিন, অনুষ্ঠান প্রধান মোহাম্মদ আলী হায়দার, বিপণন বিভাগের প্রধান হলেন আমজাদ হোসেন আরজু।
কাঞ্চনপুর ইউনিয়ন, বাসাইল
কাঞ্চনপুর ইউনিয়ন বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
দর্শনীয় স্থান
বারকাঠি বিল
অটোকার কোবরা
দ্য কোবরা (Kobra) হল তুর্কী উৎপাদন প্রতিষ্ঠান অটোকার কর্তৃক নির্মিত একটি ইনফ্যান্ট্রি মোবিলিটি বাহন, যাতে এইচএমএমডব্লিউভি এর কিছু যন্ত্রাংশ এবং প্রযুক্তিগত উপকৌশল ব্যবহার করা হয়েছে।
তিতা খাঁ জামে মসজিদ
তিতা খাঁ মসজিদ বাংলাদেশের লক্ষ্মীপুরে অবস্থিত একটি প্রাচীন মসজিদ।
অবস্থান
মসজিদটি লক্ষ্মীপুর পৌর বাজারে অবস্থিত।
ইতিহাস
মসজিদটি অত্যন্ত প্রাচীন। প্রায় তিনশত বছর পূর্বে হযরত আজিম শাহ  বাগানের মধ্যে মসজিদটি আবিষ্কার করেন।
বিশেষত্ব
মসজিদটি শৈল্পিক কারুকার্য এবং দৃষ্টি নন্দনতার জন্য খ্যাতি লাভ করেছে। এই মসজিদটি নির্মাণে হিন্দু মুসলিম নির্বিশেষে সবাই সাহায্য করেছে।
বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেড
বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেড বা সংক্ষেপে বোয়েসেল হল বাংলাদেশের একটি সরকারি মালিকানাধীন জনশক্তি রপ্তানিকারক কোম্পানি। এটি প্রবাসী কল্যাণ ও বৈদেশিক কর্মসংস্থান মন্ত্রণালয়ের অধীন প্রবাসী কল্যাণ ও বৈদেশিক কর্মসংস্থান নীতির দ্বারা, ৭ সদস্যের একটি পরিচালনা পর্ষদ কর্তৃক পরিচালিত হয়, যার প্রধান হলেন চেয়ারম্যান এবং তিনি একইসাথে প্রবাসী কল্যাণ মন্ত্রণালয়ের সচিবও। বর্তমান চেয়ারম্যান হলেন ড. আহমেদ মুনিরুছ সালেহীন।.
ইতিহাস
বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেড (বোয়েসেল) ১৯৮৪ সালে প্রতিষ্ঠিত হয়। এটি বিদেশে বাংলাদেশের জনশক্তি রপ্তানি করে থাকে। বোয়েসেল -এর রূপকল্প হলো নিশ্চিত এবং নৈতিক অভিবাসন সম্পন্ন করা। প্রতিষ্ঠানটি স্বল্প, যৌক্তিক ও ক্ষেত্রবিশেষে শূন্য অভিবাসন ব্যয়ের মাধ্যমে সরকারের সকল ধরনের নীতি, লক্ষ্য বাস্তবায়ন এবং নিরাপদ অভিবাসনে অগ্রণী ভূমিকা পালন করে।
কাশ্মীরি জাতি
কাশ্মীরি জাতি (Kashmiri pronunciation: [kəːʃirʲ] ) হল একটি ইন্দো-আর্য নৃতাত্ত্বিক গোষ্ঠী যারা কাশ্মীরি ভাষায় কথা বলে, বেশিরভাগই বসবাস করে, তবে একচেটিয়াভাবে নয়, ভারতের জম্মু ও কাশ্মীর উপত্যকায়।
অগ্নিজল
অগ্নিজল ভারতীয় বাংলা টেলিভিশন চ্যানেল স্টার জলসায় পূর্বে প্রচারিত একটি ধারাবাহিক নাটক। নাটকটি প্রযোজনা করে শ্রী ভেঙ্কটেশ ফিল্মস। এতে মূল চরিত্রে অভিনয় করেছেন রোহিত সামন্ত ও টুম্পা ঘোষ এবং খলচরিত্রে অভিনয় করেন সুদীপ মুখোপাধ্যায় ও তুলিকা বসু। ২০১৬ সালের ২১ নভেম্বর থেকে স্টার জলসার জনপ্রিয় ধারাবাহিক কিরণমালার পরিবর্তে অগ্নিজলের সম্প্রচার শুরু হয়েছিল।
কাহিনীসংক্ষেপ
মধ্যযুগীয় ভারতবর্ষের প্রেক্ষাপটে ক্ষমতার লালসা, ষড়যন্ত্র, যুদ্ধ এবং রাজা দেবদক্ষ ও দেবদাসী সৌরজার অসাধারণ প্রেমের গল্প অগ্নিজল।
সহস্রনগরীর রাজা দেবদক্ষ ললাটাক্ষ মন্দিরের দেবদাসী সৌরজার প্রেমে পড়েন। কিন্তু মন্দিরের পুরোহিত আচার্য্য ধীরত্ন তাদের প্রেমের বিরুদ্ধে যান এবং ষড়যন্ত্র শুরু করেন।
দেবদক্ষ রাজা দেববর্মা ও রানি বেদান্তিকার সন্তান। ছোটো দুই ভাই ও বোনের মধ্যে গাঙ্গেয় দেবদক্ষের খুবই ঘনিষ্ঠ। কিন্তু দেবদক্ষ গাঙ্গেয়'র মা, রাজা দেববর্মার দ্বিতীয়া স্ত্রী তমাক্ষির চক্ষুশূল। রানি তমাক্ষি চাইতেন গাঙ্গেয় যেন সহস্র নগরীর পরবর্তী রাজা হন। কিন্তু রাজা দেববর্মার আকস্মিক মৃত্যুতে দেবদক্ষ রাজা হন এবং দেবদাসী সৌরজার প্রেমে পড়েন।
সৌরজার মা দেবদাসী কলাবতী কখনই চাইতেন না, তার মেয়েও তারই মতো দেবদাসী হোক এবং এই জন্যই তিনি মেয়েকে আচার্য্য ধীরত্নের থেকে আড়ালে রাখতেন। কিন্তু ধূর্ত ধীরত্ন সৌরজাকে খুঁজে বের করে এবং ঘোষণা করে যে সৌরজাই হবে মন্দিরের পরবর্তী দেবদাসী। কিন্তু শেষ পর্যন্ত সৌরজাকে বাঁচাতে দেবদক্ষ তাকে বিয়ে করে।
ধলা রেলওয়ে স্টেশন
ধলা রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ত্রিশাল উপজেলায় অবস্থিত একটি রেলওয়ে স্টেশন। এই স্টেশনে দুটি কমিউটার ট্রেন, বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।
১৭ জুলাই বিপ্লব
১৭ জুলাই বিপ্লব ১৯৬৮ সালে ইরাকে সংঘটিত একটি রক্তপাতহীন অভ্যুত্থান। জেনারেল আহমেদ হাসান আল বকর এর নেতৃত্ব দেন। এর ফলে আরব সোশ্যালিস্ট বাথ পার্টির ইরাকি আঞ্চলিক শাখা ক্ষমতায় আসে। এই অভ্যুথানের প্রধান দুই অংশগ্রহণকারী ছিলেন সাদ্দাম হোসেন ও সালাহ উমর আল আলি। ইতিহাসবিদ চার্লস আর এইচ ট্রিপের মতে "এই অভ্যুথান স্নায়ুযুদ্ধের সময় মধ্যপ্রাচ্যে যুক্তরাষ্ট্রের সহায়তাপুষ্ট নিরপত্তা ব্যবস্থা বিপর্যস্ত করে দিয়েছিল এবং প্রতীয়মান হচ্ছিল যে বাগদাদের শাসনের শত্রু যুক্তরাষ্ট্রের প্রয়োজনীয় মিত্র।" ১৭ জুলাই বিপ্লব থেকে ২০০৩ সাল পর্যন্ত বাথ পার্টি ইরাক শাসন করে। এরপর যুক্তরাষ্ট্র ও ইংল্যান্ডের যৌথ বাহিনীর আক্রমণের পর বাথ পার্টি ক্ষমতাচ্যুত হয় এবং ইরাক বহুজাতিক জোট বাহিনীর নিয়ন্ত্রণে আসে।
ফিলিস্তিনে সমকামীদের অধিকার
ফিলিস্তিন রাষ্ট্র সমকামীদের অধিকার প্রদানের ক্ষেত্রে তেমন একটা মাথা ঘামায়না। নারীদের মধ্যকার সমকাম রাষ্ট্রীয় আইনে অবৈধ না হলেও পুরুষ-পুরুষ যৌন সংসর্গ বা প্রেম নিষিদ্ধ। গাজাতে সমকামিতা আইনগতভাবে অবৈধ তবে পশ্চিম তীরে নয়।
অপরাধ বিষয়ক আইন এবং মানবাধিকার
ফিলিস্তিনের সমাজ প্রেম এবং যৌনতার ব্যাপারে রক্ষণশীল হওয়ায় দেশটিতে সমকামীদেরকে সামাজিক হয়রানি বা নিপীড়ন থেকে বাঁচানোর জন্য কোনো রাষ্ট্রীয় উদ্যোগ নেওয়া হয়না। শত শত ফিলিস্তিনি সমকামী পুরুষদের প্রতিবেশী দেশ ইসরায়েলে পালিয়ে আসতে দেখা যায় প্রতি বছরই আবার ইসরায়েল যেহেতু ফিলিস্তিনের সঙ্গে ভালো সম্পর্ক বজায় রাখেনা তাই ফিলিস্তিনের নাগরিকদেরও তাদের দেশে জায়গা দেয়না, ফলশ্রুতিতে ঐসব সমকামী পুরুষদের আত্মহত্যা করতে হয় বা কোনো নারীকে বিয়ে করতে হয়। ২০১০ সালে আন্তর্জাতিক সংগঠন আইএলজিএ ফিলিস্তিনে সমকামীদের পরিস্থিতি সম্পর্কে একটি প্রতিবেদন পেশ করে বলে যে দেশটিতে প্রেম বা যৌনতার ন্যূনতম স্বাধীনতাটুকুও কোনো মানুষের মধ্যে নেই। ১৯৫১ সালে জর্ডান সরকার তাদের দেশে সমকামিতা বৈধ করে দিলে ফিলিস্তিনের পশ্চিম তীরে সমকামিতা বৈধতা পেয়ে যায় কারণ পশ্চিম তীর তখন জর্ডানের অধীনে ছিলো। গাজায় সমকামিতা অবৈধ কারণ ১৯৩৬ সালের করা ব্রিটিশ ম্যান্ডেট প্যালেস্টাইনের আইন এখনো ওখানে চালু আছে। যদিও ব্রিটিশদের ঐ আইনে নারীদের ক্ষেত্রে কিছু বলা হয়নি।
যৌনাঙ্গের গহনা
যৌনাঙ্গের গহনা, যৌন গহনা এবং প্রাপ্তবয়স্কদের গহনা নামেও পরিচিত, হল এমন গহনা যা বিশেষত যৌনাঙ্গে পরার জন্য নকশা করা হয়েছে। বৃহত্তর অর্থে স্তনের রিং এবং কিছু বাট-প্লাগকে যৌনাঙ্গের গহনা বলা যেতে পারে।
যৌনাঙ্গের গহনাগুলির মধ্যে রয়েছে পুরুষাঙ্গের আংটি এবং যোনি গহনা এবং সেইসাথে পায়ু ছিদ্র করা। এই আইটেমগুলি প্রায়ই গহনা ও যৌন খেলনার মধ্যে পার্থক্য ঝাপসা করে। যৌনাঙ্গের গহনা পুরুষ এবং মহিলাদের জন্য উপলব্ধ এবং কিছু মডেল উভয় লিঙ্গ দ্বারা পরিধান করা যেতে পারে। যদিও কিছু যৌনাঙ্গ ভেদ করা অন্তত ভিক্টোরীয় সময় থেকে (যেমন প্রিন্স অ্যালবার্ট ফোঁড়ানো গহনা), জনপ্রিয়তা এবং সামাজিক গ্রহণযোগ্যতার সাম্প্রতিক বৃদ্ধির ফলে ফাংশন এবং ফ্যাশনের মধ্যে সংমিশ্রণ ঘটেছে যা যৌন গহনা।
তবে, যৌনাঙ্গে ছিদ্র করার অভ্যাসটি নতুন নয়, যাকে উদ্দীপিত করার পাশাপাশি সাজানোর জন্য নকশা করা হয়েছে, যা কামা সূত্রে এর প্রথম দিকে বর্ণিত হয়েছে।
নগ্নতাবাদী রিসোর্টগুলিতে যৌনাঙ্গে গহনা পরা কখনও কখনও অনুপযুক্ত বলে বিবেচিত হতে পারে কারণ এটি প্রকাশ্যে যৌনতা হিসাবে দেখা যেতে পারে (সামাজিক নগ্নতার সমস্যাগুলি দেখুন)।
ফ্রেড্রিখ চ্যাপম্যান রবিন্‌স
ফ্রেড্রিখ চ্যাপম্যান রবিন্‌স (জন্ম: ২৫ আগস্ট, ১৯১৬ - মৃত্যু: ৪ আগস্ট, ২০০৩) একজন মার্কিন বিজ্ঞানী। তিনি ১৯৫৪ সালে চিকিৎসাবিজ্ঞানে নোবেল পুরস্কার লাভ করেন।
জন্ম ও শিক্ষাজীবন
রবিন্‌স মিসৌরি বিশ্ববিদ্যালয় থেকে ১৯৩৬ সালে ব্যাচেলর অব আর্টস এবং ১৯৩৮ সালে ব্যাচেলর অব সায়েন্স ডিগ্রি অর্জন করেন। ১৯৪০ সালে হার্ভার্ড মেডিকেল স্কুল থেকে গ্র্যাজুয়েট হন। ১৯৫২ সালে কেস ওয়েস্টার্ন রিজার্ভ ইউনিভার্সিটিতে অধ্যাপক হিসেবে নিযুক্ত হন।
জর্ডানের সাধারণ নির্বাচন, ২০১৩
২৩ জানুয়ারী ২০১৩ সালে জর্ডানে প্রাথমিক সাধারণ নির্বাচন অনুষ্ঠিত হয়। ভোটার উপস্থিতি ৫৬.৬% বলে জানা গেছে।
নির্বাচনী ব্যবস্থা
নির্বাচনের আগে একটি নতুন নির্বাচনী আইন পাস করা হয়েছিল, যাতে ভোটাররা দুটি ব্যালট দিতে পারে; একটি তাদের নির্বাচনী এলাকার প্রার্থীর জন্য এবং একটি জাতীয় পর্যায়ে আনুপাতিক প্রতিনিধিত্বের মাধ্যমে নির্বাচিত দলীয় তালিকার জন্য। এছাড়াও, রাজনৈতিক দলের প্রার্থীদের জন্য সংরক্ষিত আসন সংখ্যা প্রতিনিধি পরিষদের ১৫০টি আসনের মধ্যে ১৭ থেকে ২৭-এ উন্নীত করা হয়েছে। পনেরটি আসন মহিলাদের জন্য সংরক্ষিত ছিল, যেখানে বাকি ১০৮টি আসন নির্বাচনী এলাকায় প্রথম-পাস্ট-দ্য-পোস্ট পদ্ধতিতে নির্বাচিত হয়েছিল। নতুন স্বাধীন নির্বাচন কমিশনও গঠন করা হয়।
প্রায় ৭০% যোগ্য ভোটার ভোট দেওয়ার জন্য নিবন্ধিত হয়েছেন বলে জানা গেছে। যদিও নির্বাচনের সময় জনসংখ্যার দুই-তৃতীয়াংশের বেশি শহরাঞ্চলে বসবাস করত, শহরগুলিকে প্রতিনিধি পরিষদে এক-তৃতীয়াংশেরও কম আসন বরাদ্দ করা হয়েছিল।
প্রচারণা
জুলাই ২০১২ সালে, মুসলিম ব্রাদারহুড -অনুষঙ্গিক ইসলামিক অ্যাকশন ফ্রন্ট ঘোষণা করে যে দলটি নির্বাচন বর্জন করবে, এই বলে যে নির্বাচনী আইনের পরিবর্তনগুলি রাজনৈতিক দলগুলির জন্য আসন সংখ্যা বাড়ানোর জন্য যথেষ্ট নয় এবং নির্বাচনী ব্যবস্থা উপজাতীয় প্রার্থীদের পক্ষে ছিল। বিরোধী দলগুলি দাবি করেছিল যে ১৮% আসনের পরিবর্তে ৫০% আসন দলগুলির জন্য সংরক্ষিত হোক।
নির্বাচনে প্রতিদ্বন্দ্বিতা করার জন্য মোট ১,৪০০ জন প্রার্থী নিবন্ধন করেছিলেন, যার মধ্যে ২২ জনকে ইসলামপন্থী হিসাবে বর্ণনা করা হয়েছিল।
পরিচালনা
ইসলামপন্থী বিরোধীরা অভিযোগ করেছে যে নির্বাচন জালিয়াতির দ্বারা ক্ষতিগ্রস্ত হয়েছে, দাবি করেছে যে ভোটের শেষ দুই ঘন্টার সময় কৃত্রিমভাবে ভোটার বৃদ্ধি করা হয়েছে। ভোটের সময় এক ঘণ্টা বাড়িয়ে ২০:০০ করা হয়েছিল।
ন্যাশনাল ডেমোক্রেটিক ইনস্টিটিউট ফর ইন্টারন্যাশনাল অ্যাফেয়ার্স (এনডিআই) রিপোর্ট করেছে যে "প্রণালী এবং প্রশাসনে একটি উল্লেখযোগ্য উন্নতি" হয়েছে, তবে ত্রুটি এবং অনিয়মও উল্লেখ করা হয়েছে। এনডিআই অসম নির্বাচনী আকারেরও সমালোচনা করেছে, দাবি করেছে যে তারা উপজাতীয় বিভাজন বাড়িয়েছে।
আফটারমেথ
নির্বাচনের পর অন্তর্বর্তীকালীন প্রধানমন্ত্রী আবদুল্লাহ এনসুরকে স্থায়ীভাবে পদে নিয়োগ দেওয়া হয়, বাদশাহ আবদুল্লাহ প্রথমবারের মতো মন্ত্রিসভার সদস্যপদের বিষয়ে সংসদে পরামর্শ করেন। ১৯ সদস্যের নতুন মন্ত্রিসভা চার দশকের মধ্যে সবচেয়ে ছোট ছিল।
দো বিঘা জমিন
দো বিঘা জমিন (হিন্দি: दो बीघा ज़मीन; বাংলা অনুবাদ: দুই বিঘা জমি) ১৯৫৩ সালে মুক্তিপ্রাপ্ত ভারতীয় হিন্দি ভাষার চলচ্চিত্র। ছবিটি প্রযোজনা ও পরিচালনা করেছেন বিমল রায়। এতে প্রধান চরিত্রে অভিনয় করেন বলরাজ সাহনি, নিরূপা রায়, নাজির হুসেন, ও রতন কুমার। মিনা কুমারী "আজা রি আ নিন্দিয়া" ঘুমপাড়ানি গানে বিশেষ চরিত্রে আবির্ভূত হন।
চলচ্চিত্রটি ইতালীয় পরিচালক ভিত্তোরিও দে সিকার নব্য-বাস্তবধর্মী চলচ্চিত্র বাইসাইকেল থিবস (১৯৪৮) থেকে অনুপ্রাণিত। বিমল রায়ের অন্যান্য চলচ্চিত্রের মত এতেও শিল্প ও বাণিজ্যিকতার যোগসূত্র ঘটিয়েছিলেন, যা ভারতীয় চলচ্চিত্রে বেঞ্চমার্ক হিসেবে দেখা হয়। তা পরবর্তীতে ১৯৫০ এর দশকে ভারতীয় নব্য-বাস্তবধর্মী চলচ্চিত্র আন্দোলন এবং ভারতীয় নতুন চলচ্চিত্রের সম্ভারের সূত্রপাত ঘটায়।
দো বিঘা জমিন বাণিজ্যিকভাবে মাঝারি রকমের সফলতা লাভ করে। ছবিটি জাতীয় চলচ্চিত্র পুরস্কারে শ্রেষ্ঠ চলচ্চিত্রের জন্য সমগ্র ভারতের মেধার পুরস্কার লাভ করে, ফিল্মফেয়ার পুরস্কারে প্রথম শ্রেষ্ঠ চলচ্চিত্রের পুরস্কার লাভ করে, এবং প্রথম ভারতীয় চলচ্চিত্র হিসেবে কান চলচ্চিত্র উৎসবে প্রিঁ ইন্টারন্যাশনাল লাভ করে ও নীচা নগর (১৯৪৬) এর পর পাল্ম দর পুরস্কারের মনোনয়ন লাভ করে। ছবিটি কারলভি ভ্যারি এ সামাজিক উন্নয়ন পুরস্কার লাভ করে। ২০০৫ সালে ইন্ডিয়া টাইমস মুভিজ ছবিটিকে সেরা ২৫ অবশ্য দৃশ্য বলিউড চলচ্চিত্র হিসেবে উল্লেখ করে।
কাহিনী উন্নয়ন
১৯৫২ সালে মুম্বাইয়ে অনুষ্ঠিত প্রথম আন্তর্জাতিক চলচ্চিত্র উৎসবে পরিচালক বিমল রায় ইতালীয় পরিচালক ভিত্তোরিও দে সিকার বাইসাইকেল থিবস (১৯৪৮) দেখে এই ধরনের চলচ্চিত্র নির্মাণে অনুপ্রাণিত হন এবং নতুন চলচ্চিত্র নির্মাণের সিদ্ধান্ত নেন। তিনি উৎসব থেকে বাড়ি ফিরে তার ইউনিটকে নতুন গল্প নিয়ে আসার আহ্বান জানান। পরে সলিল চৌধুরী রচিত রিকশাওয়ালা গল্পটি গৃহীত হয়। চলচ্চিত্রের নামটি কবিগুরু রবীন্দ্রনাথ ঠাকুর রচিত কবিতা দুই বিঘা জমি থেকে নেওয়া।
অভিনয়শিল্পী নির্বাচন
বিমল রায় রিকশাওয়ালা শম্ভু চরিত্রের জন্য প্রথমে জয়রাজ ও ত্রিলোক কাপুরের কথা ভাবেন, কিন্তু তার সহকারী পরিচালক নাজির হুসেনকে নেওয়ার কথা বলেন। পরে বিমল রায় হাম লোগ (১৯৫১) দেখার পর বলরাজ সাহনিকে নির্বাচন করেন। তখন ইউনিটের সবাই বলাবলি করে যে সাহনির মত ইংরেজ বাবু কীভাবে রিকশাওয়ালার চরিত্রে অভিনয় করবে। সাহনি পরে তার ওজন কমায় এবং এই চলচ্চিত্রে অভিনয়ের জন্য রিকশা চালানো শিখেন।
পারু চরিত্রে নিরূপা রায়কে নির্বাচন করার সময়ও বিভিন্ন সমালোচনা দেখা যায়, কারণ নিরূপা এর পূর্বে বেশিরভাগ চলচ্চিত্রে পৌরাণিক দেবীর চরিত্রে অভিনয় করেছেন। এই চলচ্চিত্র নির্মাণের সময় বিমল রায় পরিণীতা চলচ্চিত্রেরও শুটিং করছিলেন। পরিণীতায় ললিতা চরিত্রে অভিনয় করা মিনা কুমারী এই চলচ্চিত্রের কিছু ছবি থেকে এতে অভিনয়ের আগ্রহ দেখান। তখন চিত্রনাট্যকার ও সম্পাদক হৃষিকেশ মুখোপাধ্যায় তাকে "আজা রি আ নিন্দিয়া" ঘুমপাড়ানি গানে বিশেষ চরিত্রে কাজ করার সুযোগ দেন।
সঙ্গীত
দো বিঘা জমিন চলচ্চিত্রের গানের সুর ও সঙ্গীত পরিচালনা করেছেন সলিল চৌধুরী।
আমারাহ
আমারাহ (العمارة) দক্ষিণ-পূর্ব ইরাকের একটি শহর এবং মায়সান প্রদেশের রাজধানী। শহরটি টাইগ্রিস নদীর দুই তীরে ইরান-ইরাক সীমান্ত থেকে ৫০ কিলোমিটার অভ্যন্তরে অবস্থিত। শহরটি টাইগ্রিস ও ইউফ্রেটিস নদীর মধ্যবর্তী স্থানে অবস্থিত ১৬ হাজার বর্গকিলোমিটার আয়তনের ত্রিভুজাকৃতির জলা এলাকার উত্তর শীর্ষ নির্দেশ করছে। আমরাহ শহরের অর্থনীতি খামারজাত দ্রব্য যেমন চাল, খেজুর এবং ভেড়ার উপর নির্ভরশীল। ১৯৮০-র দশকে এখানে সরকার নতুন কিছু ঘাট নির্মাণ করে। এখানে জাপানি-নির্মিত একটি হাসপাতালও আছে। আমারাহ সড়কপথে অন্যান্য প্রধান ইরাকি নগরের সাথে যুক্ত।
১৮৬০-এর দশকে উসমানীয় সাম্রাজ্যের একটি সামরিক সীমান্ত ঘাঁটি হিসেবে আমারাহ প্রতিষ্ঠা করা হয়। আমারাহ থেকে উসমানীয়রা স্থানীয় বানু লাম এবং আল বু মুহাম্মাদ নামের দুই গোত্রের দীর্ঘকালীন বিবাদ মীমাংসার চেষ্টা করে। শহরটি উসমানীয় সাম্রাজ্যের আল-আমারাহ প্রদেশের রাজধানীতে পরিণত হয়। প্রশস্ত ও আধুনিক রাস্তা দিয়ে তৈরি শহরটি একটি বড় বাজার শহরে পরিণত হয় এবং টাইগ্রিসের উপরে চলাচলকারী স্টিমারগুলির জ্বালানি পুনরায় ভরার কেন্দ্রের কাজ করে। ১৯১৫ সালে ১ম বিশ্বযুদ্ধের সময় ব্রিটিশ সেনারা উসমানীয়দের কাছ থেকে আমারাহ শহর দখলে নিয়ে নেয়।
১৯৯১ সালের উপসাগরীয় যুদ্ধে মার্কিন-নেতৃত্বাধীন শক্তি এই শহরের উপর ব্যাপক বোমাবর্ষণ করে এবং টাইগ্রিসের উপর দিয়ে শহরকে বাগদাদ ও বসরার সাথে সংযোগকারী বহু সেতু ধ্বংস হয়ে যায়। আমারাহ শহর একটি শিয়া অধ্যুষিত শহর এবং এখানকার শিয়ারা ১৯৯১ সালের মার্চে সাদ্দাম হোসেনের বিরুদ্ধে বিদ্রোহ করে। তবে ইরাকি সরকার শক্ত হাতে এগুলি দমন করেন। দমনের ফলে শহরের হাজার হাজার অধিবাসী কাছের জলাভূমিগুলিতে এবং ইরানে পালিয়ে যায়। ১৯৯২ সালে সরকার ভেঙে পড়া সেতুগুলি পুনর্নির্মাণ সমাপ্ত করে।
বর্তমানে এখানে ৪ লক্ষেরও বেশি লোক বাস করেন। এলাকাটি বুননশিল্প এবং রূপার তৈজসপত্রের জন্য পরিচিত।
যুক্তরাষ্ট্র দূতাবাস, ঢাকা
যুক্তরাষ্ট্র দূতাবাস, ঢাকা হচ্ছে বাংলাদেশে অবস্থিত যুক্তরাষ্ট্রের কূটনৈতিক মিশন। দূতাবাসটিতে ৪০০ জন কর্মকর্তা রয়েছেন যারা বাংলাদেশে নিযুক্ত যুক্তরাষ্ট্রের রাষ্ট্রদূত কর্তৃক পরিচালিত হন।
ইতিহাস
১৯৪৯ সালে মার্কিন যুক্তরাষ্ট্র ঢাকায় তাদের কনস্যুলেট-জেনারেল প্রতিষ্ঠা করে, যখন এটি পাকিস্তান অধিরাজ্যে পূর্ব বাংলার রাজধানী ছিল।
বাংলাদেশে স্বাধীনতা যুদ্ধ চলাকালে, এই স্থানটি তৎকালীন কনসাল-জেনারেল আর্চার ব্লাড কর্তৃক প্রেরিত ব্লাড টেলিগ্রামের জন্য বিখ্যাত যা অপারেশন সার্চলাইটের সময় সংঘটিত পাকিস্তান সেনাবাহিনীর নৃশংস হত্যাকাণ্ডের বর্ণনা ফুটিয়ে তোলে।
যুক্তরাষ্ট্র ১৯৭২ সালে ৪টা এপ্রিল বাংলাদেশের স্বাধীনতাকে স্বীকৃতি দেয়। হারবার্ট ডি. স্পিভাক ঐসময়ে ঢাকায় নিযুক্ত প্রধান মার্কিন কূটনৈতিক অফিসার ছিলেন। চার দিন পর, বাংলাদেশ এবং যুক্তরাষ্ট্র দূতাবাস পর্যায়ের কূটনৈতিক সম্পর্ক প্রতিষ্ঠার জন্য সমঝোতা করে। ১৮ মে, ১৯৭২-এ কনস্যুলেট-জেনারেল থেকে সরকারিভাবে দূতাবাসে উন্নীত করা হয়।
বর্তমান দূতাবাস ভবনটি ১৯৮৯-তে চালু করা হয়।
স্থাপত্য
যুক্তরাষ্ট্রের দূতাবাস ভবনটি মুঘল বাঙ্গালী স্থাপত্য থেকে অনুপ্রাণিত হয়ে তৈরি। এর বহিঃস্থ দেয়ালটি টেরাকোটার ইটের টাইল্‌সের সংমিশ্রণে তৈরি।
থমাস হাকল ওয়েলার
থমাস হাকল ওয়েলার একজন মার্কিন ভাইরাসবিদ। ১৯৫৪ সালে চিকিৎসাবিজ্ঞানে নোবেল পুরস্কার লাভ করেন।
আসিফ হুসাইন
আসিফ হুসাইন (জন্ম ২০ নভেম্বর ১৯৭৯) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদের হয়ে খেলেছেন।
মনিহার
মনিহার (مَنِہار) হল একটি মুসলিম সম্প্রদায়, প্রধানত উত্তর ভারতে বিদ্যমান।
ইতিহাস ও উৎপত্তি
শব্দটি নর থেকে এসেছে (मणि), যার অর্থ উর্দুতে 'রত্ন' এবং এজেন্টিভ প্রত্যয় । সংস্কৃতে মনিহার শব্দের অর্থ মানি ধরনশ্য (मणि को धारण करने वाला अर्थात शिव)। তারা মনিহার সিদ্দিকী (শেখ সিদ্দিকী) ও সওদাগর নামেও পরিচিত।
বর্তমান পরিস্থিতি: ভারত
মণিহাররা সুন্নি হানাফি মুসলমান এবং উত্তর ভারতের অন্যান্য কারিগর সম্প্রদায়ের মতো মোটামুটি প্রচলিত ধারা মেনে চলে।
উত্তর প্রদেশ
উত্তর প্রদেশের মনিহারে একটি ঐতিহ্যবাহী সম্প্রদায় পরিষদ রয়েছে, যা সম্প্রদায়ের মধ্যে বিবাদের সমাধান করে। তারা একটি অন্তঃবিবাহিত সম্প্রদায় যাদের সমরূপ জ্ঞাতি ও ক্রস-জ্ঞাতি বিবাহের জন্য অগ্রাধিকার রয়েছে।
রাজস্থান
রাজস্থানে মনিহারদের ঝুনঝুনু, জয়পুর, সিকার, চুরু ও আজমির জেলায় দেখা যায়। তারা চুড়ি প্রস্তুতকারক এবং কার্পট বা সিলিং মোমের ব্যবসায়ী। রাজস্থানের মনিহার সম্প্রদায় রাজস্থানীর শেখাবতী উপভাষায় কথা বলে। তারা গোত্র বহির্বিবাহের একটি ব্যবস্থা বজায় রেখে অন্তঃবিবাহিত সম্প্রদায়। তারা তিনটি আঞ্চলিক গোষ্ঠীতে বিভক্ত, শিশগর, শেখাওয়াটি ও পাদিয়া, যা আরও কয়েকটি গোষ্ঠীতে বিভক্ত। শেখ গোষ্ঠী সম্প্রদায়ের একটি প্রাক-বিখ্যাত গোষ্ঠী।
মেসোপটেমীয় হাওর এলাকা
মেসোপটেমীয় হাওর এলাকা দক্ষিণ ইরাকে ইরান সীমান্তের কাছে অবস্থিত জলাভূমিময় এলাকা। এগুলি ঐতিহাসিকভাবে হাউইজাহ হাওর, আমারাহ বা কেন্দ্রীয় হাওর এবং হাম্মার হাওর এলাকাগুলি নিয়ে গঠিত এবং একত্রে পশ্চিম ইউরেশিয়ার বৃহত্তম জলাভূমিময় বাস্তুসংস্থান গঠন করেছিল। এটি মরুভূমির মাঝে অবস্থিত একটি দুর্লভ জলজ এলাকা, যাতে বহু প্রাণী ও উদ্ভিদ আশ্রয় লাভ করেছে।সাধারণ জলবায়ু উপক্রান্তীয়, গরম এবং শুষ্ক হয়।
জুলাই ১৯৭১
জুলাই ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।
তেহারী
তেহারি এক প্রকার খাবার বিশেষ। পোলাও'র চাল ও মাংস এর প্রধান উপকরণ। বিরিয়ানি'র সাথে এর মূল পার্থক্য হলো এতে মাংসের টুকরা বেশ ছোট হয়। এক ধরনের তেহারি রান্নায় গোল আলু ব্যবহার করা হয়। তেহারি বাংলাদেশ, পাকিস্তান এবং উত্তর ভারতে খুবই জনপ্রিয়।
প্রস্তুতপ্রনালী
জিরা, ধনে গুঁড়া, গোলমরিচ, এলাচ, দারুচিনি, জায়ফল গুঁড়া করুন। গরম তেলে মাংস আদা বাটা, রসুন বাটা, দই, কাঁচামরিচ, লবণ মিশিয়ে হালকা বাদামী করে ভাজুন এবং মাংস সিদ্ধ হলে মসলা দিয়ে নেড়ে নামান। হাঁড়িতে প্রয়োজনমতো পানি ফুটিয়ে চাল (তুলশীমালা চাল, কালিজিরা চাল, চিনিগুঁড়া চাল ইত্যাদি), দুধ, লবণ দিয়ে নাড়ূন। পোলাও চাল হয়ে আসার আগে ৬-৭ টুকরো কাঁচামরিচ দিন। অল্প আঁচে রেখে রান্না মাংস ছড়িয়ে দিন এবং মাংসগুলো পোলাও চালের সঙ্গে ভালোভাবে মিশিয়ে নিন। হয়ে এলে নামিয়ে পরিবেশন করুন
মুরগীর তেহারি
জায়ফল, জয়ত্রি, এলাচ, দারচিনি, গোলমরিচ হালকা ভেজে গুঁড়ো করে রাখতে হবে। মাংস আদা, রসুন, পেঁয়াজের রস, লবণ, দই ও কাঁচা মরিচ দিয়ে ১০ মিনিট ম্যারিনেট করে রাখতে হবে। পাত্রে আধা কাপ তেল দিয়ে মাখানো মাংস মাঝারি আঁচে রান্না করতে হবে। মাংস পানিতেই মাংস সেদ্ধ হবে। যদি প্রয়োজন হয় তবে পানি দিতে হবে। পানি শুকিয়ে তেলের ওপর উঠলে গুঁড়া মসলা দিয়ে নেড়ে নামিয়ে ঢেকে রাখতে হবে। হাঁড়িতে চালের দেড় গুণ পানি ফুটিয়ে এলাচ, দারচিনি বাটা আধা কাপ তেল, লবণ মাংসের কিউব ও ১০ মিনিট আগে ভেজানো চাল দিয়ে নেড়ে দিতে হবে। পানি ও চাল সমান হলে অল্প আঁচে দমে বসিয়ে কাঁচা মরিচ দিতে হবে। ১০ মিনিট পর রান্না করা মাংস পোলাওর ওপর দিয়ে কাঠের চামচ দিয়ে ভালোভাবে মিশিয়ে ওপরে কেওড়াজল ছিটিয়ে দিতে হবে। ১৫ মিনিট দমে রেখে নামিয়ে পরিবেশন করতে হবে।
ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর
ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর (ইংরেজি: Indian Institute of Engineering Science and Technology, Shibpur) ভারতের প্রাচীনতম ও অগ্রণী ইঞ্জিনিয়ারিং শিক্ষাপ্রতিষ্ঠানগুলির মধ্যে অন্যতম। পশ্চিমবঙ্গ রাজ্যের হাওড়া শহরের শিবপুরে অবস্থিত এই বিশ্ববিদ্যালয় ভারতে ও বহির্ভারতে শিক্ষা ও গবেষণাক্ষেত্রে ইঞ্জিনিয়ারিং ও ফলিত বিজ্ঞান শাখার একটি উৎকৃষ্ট প্রতিষ্ঠানরূপে স্বীকৃত। ২০০৫ সালে ইন্ডিয়া টুডে পত্রিকার রেটিং অনুযায়ী এটি দেশের সেরা দশটি (টপ টেন) ইঞ্জিনিয়ারিং শিক্ষাপ্রতিষ্ঠানের মধ্যে একটি বিবেচিত হয়। উচ্চশিক্ষা ও গবেষণার ক্ষেত্রে এটি বর্তমানে ভারতের একটি অভিজাত শিক্ষাকেন্দ্র।
ইতিহাস
শিবপুরের ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠানের আদি নাম বিশপস কলেজ। মাত্র দশ জন ছাত্র ও সামান্য কয়েকজন শিক্ষাকর্মী নিয়ে এই কলেজটি ১৮৫৬ সালের ২৪ নভেম্বর সিভিল ইঞ্জিনিয়ারিং কলেজ নামে কলকাতার রাইতার্স্‌ বিল্ডিং-এ শুরু হয়। ১৮৬৫ থেকে ১৮৭৯ সাল পর্যন্ত এটি প্রেসিডেন্সি কলেজ, কলকাতার সিভিল ইঞ্জিনিয়ারিং ডিপার্টমেন্ট হিসেবে কাজ করে। ১৮৮০ সালে কলেজটি হাওড়ার বিশপস কলেজের বিশাল ক্যাম্পাসে স্থায়ীভাবে স্থানান্তরিত হয়। ১৯২০ সালের ১২ ফেব্রুয়ারি পুনরায় নাম পরিবর্তন করে এই কলেজের নাম বেঙ্গল ইঞ্জিনিয়ারিং কলেজ (বি. ই. কলেজ, শিবপুর) রাখা হয়। শিবপুর শব্দটি অবশ্য ১৯২১ সালের ২৪ মার্চ মুছে ফেলা হয়।
আইআইইএসটি নামকরণ
প্রাক্তন রাষ্ট্রপতি প্রয়াত প্রণব মুখোপাধ্যায় ২০১৪ সালের ২৪ আগস্ট এক অনুষ্ঠানে একশো আটান্ন বৎসর অতিক্রম করা এই শিক্ষাপ্রতিষ্ঠানকে 'ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান' নতুন নামকরণ করে জাতির প্রতি উৎসর্গ করেন।
বিখ্যাত প্রাক্তনীরা
এই প্রতিষ্ঠানের বহু প্রাক্তনী সমাজের বিভিন্ন ভূমিকায় অবদান রেখেছেন।
বেথ মুনি
বেথানি লুইস মুনি (Beth Mooney; জন্ম: ১৪ জানুয়ারি, ১৯৯৪) ভিক্টোরিয়ার শেপার্টন এলাকায় জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। মহিলাদের বিগ ব্যাশ লীগে ব্রিসবেন হীটের প্রতিনিধিত্ব করছেন তিনি। দলে তিনি মূলতঃ উইকেট-রক্ষকের দায়িত্ব পালন করে থাকেন। পাশাপাশি বামহাতে ব্যাটিংয়েও পারদর্শিতা দেখিয়েছেন বেথ মুনি।
খেলোয়াড়ী জীবন
সাউদার্ন স্টারসের সদস্য মুনি ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতার শিরোপা বিজয়ী দলের অন্যতম সদস্য ছিলেন। তবে ২৬ জানুয়ারি, ২০১৬ তারিখে অস্ট্রেলিয়ার পক্ষে প্রথমবারের মতো টুয়েন্টি২০ খেলায় অংশগ্রহণের সুযোগ লাভ করেন। অ্যাডিলেড ওভালে অনুষ্ঠিত ঐ খেলায় প্রতিপক্ষ ছিল ভারতীয় দল। ২৬ ফেব্রুয়ারি, ২০১৭ তারিখে নিউজিল্যান্ডের বিপক্ষে ওডিআইয়ে নিজস্ব প্রথম শতরানের সন্ধান পান তিনি।
সোহরাব হোসেন (রাজনীতিবিদ)
থাম্ব|260x260পিক্সেল সোহরাব হোসেন (জন্ম. ১৯২১- মৃত্যু্‌. ১৯৯৮) বাংলাদেশের একজন রাজনীতিবিদ ছিলেন। মৃত্যুর পূর্ব পর্যন্ত তিনি বৃহত্তর যশোর জেলা আওয়ামী লীগের সভাপতি ও মাগুরা মহকুমা আওয়ামী লীগের সভাপতির দায়িত্ব পালন করেন।
জীবনের প্রথমার্ধ
সোহরাব হোসেন ১৯২১ সালে মাগুরার ভায়না গ্রামে এক সম্ভ্রান্ত মুসলিম পরিবারে জন্ম নেন । ১৯৪৬ সালে রংপুর কারমাইকেল কলেজ থেকে ডিস্টিঙ্কশন্ সহ বি.এস.সি পাশ করে যশোহর জেলা স্কুলে শিক্ষক হিসাবে যোগদান করেন। ১৯৪৮ সনে তিনি শিক্ষকতার পেশা ত্যাগ করে ঢাকা বিশ্ববিদ্যালয়ে আইন বিষয়ে ভর্তি হন। ১৯৫২ সালে ভাষা আন্দোলনে সক্রিয় ভূমিকা পালন করেন এবং এলএলবি পাশ করে ১৯৫৪ সালে মাগুরা বারে যোগদান করেন।
রাজনৈতিক জীবন
ছাত্র জীবনে কমরেড আব্দুল হক এবং তত্কালীন বৃটিশবিরোধী আন্দোলনে জড়িত ছিলেন এবং ১৯৪৮ সালে তিনি তত্কালিন ছাত্রনেতা শেখ মুজিবুর রহমানের সংস্পর্শে আসেন। ১৯৬৬ সাল পর্যন্ত তিনি মাগুরা আওয়ামী লীগের সাধারণ সম্পাদক ছিলেন। ১৯৬৮ থেকে ১৯৭২ সাল পর্যন্ত বৃহত্তর যশোহর জেলা আওয়ামী লীগের সভাপতির দায়িত্ব পালন করেন। ১৯৬২ সালে তিনি পাকিস্তান জাতীয় পরিষদে মাগুরা-নড়াইল আসন থেকে জাতীয় সংসদ সদস্য নির্বাচিত হন। ১৯৭০ সালের সাধারণ নির্বাচনে তিনি ২য় সর্বোচ্চ ভোটের ব্যবধানে পাকিস্তান জাতীয় পরিষদের সদস্য নির্বাচিত হন।
স্বাধীনতা যুদ্ধ ও পরবর্তী
স্বাধীনতা যুদ্ধ চলাকালিন সময়ে তিনি মুজিব নগর সরকারের অন্যতম নীতি নির্ধারকের দায়িত্ব পালন করেন। তিনি স্বাধীন বাংলাদেশে প্রথম মন্ত্রী পরিষদের বন, মৎস্য ও পশু পালন মন্ত্রনালয়ের দায়িত্ব গ্রহণ করেন। পরবর্তীতে তিনি গণপুর্ত ও নগর উন্নয়ন মন্ত্রণালয়ের মন্ত্রী হিসাবে দায়িত্বপ্রাপ্ত হন।
ঈসা খান
thumb|175px|বড় সরদার বাড়ি যা ঈসা খানের জমিদার বাড়ি নামে পরিচিত, [[সোনারগাঁও]] ঈসা খান (মধ্যযুগীয় বাংলা: ঈশা খাঁ, আনু. ১৫২৯ – সেপ্টেম্বর ১৫৯৯) ছিলেন ১৬ শতকের বাংলার বারো ভূঁইয়া সর্দারদের একজন এবং খিজিরপুর (সোনারগাঁও) অঞ্চলের জমিদার। তাঁর শাসনামলে তিনি সফলভাবে বাংলার ভূস্বামীদের একত্রিত করেন এবং বাংলায় মুঘল আক্রমণ প্রতিহত করেন। তাঁর মৃত্যুর পরই এই অঞ্চলটি সম্পূর্ণ মুঘলদের অধীনে চলে যায়।।
ঈসা খানের জন্ম সুলতানি শাসনভুক্ত ভাটি অঞ্চলের সরাইলে। ১৫৭৬ সালে সম্রাট আকবর বাংলা বিজয়ের পর ভাটি অঞ্চলের সুরক্ষার স্বার্থে বাংলা প্রভাবশালী জমিদারদের একত্রিত করে মুঘলদের বিরুদ্ধে প্রতিরোধ গড়ে তোলেন, যাঁরা বারো ভূঁইয়া নামে পরিচিত। তখন সম্রাট আকবরের তাঁর বেশ কয়েকজন সেনাপতিকে পর্যায়ক্রমে ঈসা খানকে পরাজিত করতে পাঠান কিন্তু ঈসা খানের সাথে যুদ্ধে তাঁরা সকলে যুদ্ধে পরাস্ত হন। ঈসা খানের মৃত্যুর পূর্ব পর্যন্ত পূর্ব বাংলায় দুই দশকেরও বেশি সময় মুঘলরা শাসন প্রতিষ্ঠা করতে পারে নি।
ঈসা খানের বাড়ি বাংলাদেশের কিশোরগঞ্জে অবস্থিত। তিনি কিশোরগঞ্জের করিমগঞ্জ উপজেলার সেইসময়ের জমিদার কুইচ রাজাকে সিংহাসনচ্যুত করে বাড়িটি র্নিমান করেন। ঈসা খানের অনেক নিদর্শন কিশোরগঞ্জ পাবলিক লাইব্রেরিতে সংরক্ষিত আছে। মধ্যযুগীয় বাংলার একজন প্রভাবশালী স্বাধীনতাকামী হিসেবে ঈসা খান আজও বাংলাদেশে সমাদৃত হন। চট্টগ্রামে অবস্থিত বাংলাদেশ নৌবাহিনীর বৃহত্তম ঘাঁটি বানৌজা ঈসা খান তাঁর নাম বহন করে।